Evropada koronavirus epidemiyasini batamom enggan ilk davlat nomi ma`lum bo`ldi

Sloveniya hukumati mamlakat hududida koronavirus epidemiyasining tugaganini rasman e`lon qildi.
“Reuters”ga tayanib O`zAning xabar qilishicha, so`nggi ikki hafta davomida mamlakatda kunlik koronavirus yuqtirishning 7 tadan kam holati aniqlangan.
Italiya, Avstriya, Vengriya va Xorvatiya bilan chegaradosh, 2 million aholisi bo`lgan mamlakatda pandemiya davrida 1464 kishi koronavirus yuqtirgan va 103 kishi vafot etgan.
“Sloveniya so`nggi ikki oy ichida epidemiyani kamaytirishga muvaffaq bo`ldi... Bugun, Sloveniyada Evropada eng yaxshi epidemiologik vaziyat shakllandi“, dedi mamlakat bosh vaziri Yanez Yansha.